**MUNICIPIUL SATU MARE**

**PRIMARUL MUNICIPIULUI**

**Nr.** 25889 / 21.04.2023

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre pentru implementarea măsurilor privind guvernanta corporativă a întreprinderilor publice la APASERV SATU MARE S.A., proiect în susținerea căruia formulez prezentul:

## REFERAT DE APROBARE

Apaserv Satu Mare S.A. este o societate comercială înfiinţată de autoritatea publică locală şi aflată sub coordonarea şi autoritatea Asociației de Dezvoltare Intercomunitare pentru Servicii în Sectorul de Apă și Apă uzată din județul Satu Mare în calitate de Autoritate publică tutelară. Potrivit Actului constitutiv al societăţii aprobat prin Hotărârea Consiliului Local Satu Mare nr. 29/28.02.2019 Municipiul Satu Mare este acţionar majoritar.

La data prezentei societatea este administrată de un Consiliu de administrație compus din 7 membri, consiliu al cărui mandat a fost prin Hotărârea Consiliului Local Satu Mare nr. 279/ 28.10.2021 pentru implementarea măsurilor privind guvernanța corporativă a întreprinderilor publice la APASERV SATU MARE S.A., din care face parte și domnul Betea Toma conform mandatului încredințat prin Contractul de mandat nr.20001/02.12.2021.

Având la bază adresa înaintată executivului de către directorul general al societății APASERV Satu Mare S.A. cu nr. 6329/20.04.2023 înregistrată la sediul instituției sub nr. 25623/20.04.2023, prin care ni se comunică actul de demisie al domnului Betea Toma din calitatea de membru în Consiliul de administrație al societății APASERV Satu Mare S.A., înregistrat sub numărul 6327/20.04.2023,

Raportat și la prevederile art. 129 alin. (1) alin. (2) lit. lit. a) , lit .d) alin. (7) lit. n) din OUG nr. 57/2019 privind Codul Administrativ, cu modificările și completările ulterioare potrivit cărora consiliul local are inițiativă şi hotărăște, în condițiile legii, în toate problemele de interes local date în competenta sa asigurând printre altele şi cadrul necesar pentru furnizarea serviciilor publice de interes local privind serviciile comunitare de utilități publice de interes local,

Propun spre analiză şi aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR,**

**Kereskényi Gábor**

*Th/Red Renata Ulici*